Si accettano miracoli

Si accettano miracoli è nu film 'e 2015 diretto d'Alessandro Siani.

È 'o siconno film addò Alessandro Siani fà 'o riggista, aropp' 'o succiesso d' 'o film Il principe abusivo asciuto int'a frevaro 'e 2013.

 Tramma 'n dettaglio 
Fulvio Canfora è 'o vice-direttore 'e na suggietà. È uno senza scrupole, manna 'a gente via senza apparà niente. Quanno a isso mmece 'o stevano a caccià fore, parlanno c' 'o capo 'e sucietà, quanno se n'adduona c' 'o vonno caccià 'o vatte cu na capata nfaccia. Quanno venettero a ll'arrestà 'o pigliajeno e 'o mettettero dint' 'e cancielle, e dint'a niente venette purtato 'a 'o fratello Germano (nu prievete e cap' 'e casa-famiglia a Rocca di Sotto). 'A chiesia, mò a curto d'offerte, pare destinata a se chiure. Fulvio verenno sta situazione se ngigna n'arremerio: fosse che pe bbìa 'e nu miracolo fauzo se putesse sarvà 'a chiesia. Accussì se ngigna nu sistema che nzerta dint' 'o santo protettore d' 'a chiesia, Santu Tommasso d'Aquino, p' 'o quale 'o santo jetta 'e llacreme faveze. 'O "miracolo" addeventa canusciuto e pe' mmiez'a 'o turismo 'e pellerine 'o paese addeventa putente e arricetta l'economia d' 'a chiesia. Accussì 'o paese risolve 'e fà na granda festa, 'o juorno 'e Santu Tommasso, cosa ca facesse aizà 'a mmiria d' 'e cittadine d' 'o paese vicino: Rocca di Sopra.

Pe' tramente ca Fulvio sta a campà a Rocca di Sotto, isso fà canoscenza 'e Chiara, na guagliona cieca ca stà sempe ch' 'e criature. Po' Adele ('a sora 'e Fulvio e Germano) se mette 'n cinta 'a nu cantante e nun 'a 'o marito Vittorio, n'uomo stutato, apatico e pe' gghionta sterile (stu fatto 'o sapesse Fulvio surtanto). 'A voce d' 'e "miracule" se spanne assaje, tanto ca 'o Vaticano addimanna 'e mannà 'e vescuve suoje pe' putè ricanoscere ll'ufficialità 'e chiste. Quanno Fulvio 'o venette a sapé, a nu cierto mumento se scummiglia ca fosse isso chillo a se ngignà nu sistema artificiale pe' fà chiagnere 'o Santo. Aropp'a n'apicceco, 'o paese decidette 'e ngannà ll'ispetture, ma chille d' 'o paese vicino vulessero scummiglià 'o fenocchio. Appena veneno ll'ispetture, fanno scummiglià tutto annanz' 'e cittadine d' 'o paese, ca tentano d'annasconnere 'a realtà pe' tutt' 'e mieze. A facenda fernette ca ll'ispetture stuppecchiate, se pigliajeno 'a statuetta sana sana ncopp' 'a macchina e se ne jettero, ma a nu cierto mumento 'e frene d' 'a macchina se scassano e nun funzionano cchiù, causann'accusì n'incidente che fà carè 'a statuetta dint'ô mmare, pe' tramente c' 'o paese se miette 'abballà p' 'allerezza.

 Distribuzione 
'O film è asciuto dint' 'e ssale 'o 1º jennaro 'e 2015.Alessandro Siani: «I miei miracoli». Vanity Fair. 31 'e dicembre 'e 2014. Cuntrullato 'o 9 'e jennaro 'e 2015

 Scene 
'O film è stato girato a Napoli e Sant'Agata de' Goti.

 Nutarelle 

 Jonte 'e fore 
Rai.tv http://www.rai.tv/dl/RaiTV/programmi/media/ContentItem-5cb900ce-aa96-442d-9fc3-497864ae58e7.html

Categoria:Film napulitane
Categurìa:Film 'n lengua napulitana